唔使排隊又有bb櫈，價錢合理，岩哂我湊住阿囡食飯😁菜肉餛飩面係叫比阿囡食，雞湯底，面質彈牙，菜肉餛飩有湯匙咁大隻，菜和肉比例剛好，阿囡食左大半碗老上海炒面：份量比較多，有筍絲、冬菇絲、白菜仔一齊炒，白菜仔鮮甜無炒過火，味道剛好不會太咸鮮肉小籠包：皮簿用筷子夾都唔穿，湯汁好多可裝滿整支湯匙，肉鮮嫩多汁食完鮮肉小籠包唔夠喉，叫多份蟹肉小籠包食🤤，每夥小籠包上都有蟹子，同樣皮簿要小心夾，肉餡加埋蟹肉，散發出陣陣蟹香味🦀